కరడి సంగన్న అమరప్ప

కరడి సంగన్న అమరప్ప కర్ణాటక రాష్ట్రానికి చెందిన రాజకీయ నాయకుడు. ఆయన కర్ణాటక శాసనసభకు కొప్పల్ శాసనసభ నియోజకవర్గం నుండి మూడుసార్లు ఎమ్మెల్యేగా ఎన్నికయ్యాడు.
రాజకీయ జీవితం 
కరడి సంగన్న అమరప్ప స్వతంత్ర అభ్యర్థిగా రాజకీయాల్లోకి వచ్చి పార్టీలో వివిధ హోదాల్లో పని చేసి 1994 శాసనసభ ఎన్నికలలో కొప్పల్ శాసనసభ నియోజకవర్గం నుండి స్వతంత్ర అభ్యర్థిగా పోటీ చేసి తన సమీప ప్రత్యర్థి జనతాదళ్ అభ్యర్థి అంగడి హనుమంతప్పపై 7254 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన 1999 శాసనసభ ఎన్నికలలో జేడీయు అభ్యర్థిగా పోటీ చేసి తన సమీప ప్రత్యర్థి జేడీఎస్ అభ్యర్థి కె. బసవరాజ్ హిట్నాల్ పై 20629 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు. 

కరడి సంగన్న అమరప్ప ఆ తరువాత భారతీయ జనతా పార్టీలో చేరి 2004 శాసనసభ ఎన్నికలలో కొప్పల్ శాసనసభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి కె. బసవరాజ్ భీమప్ప హిట్నాల్ చేతిలో 5348 ఓట్ల తేడాతో ఓడిపోయాడు. ఆయన ఆ తరువాత జనతాదళ్ (సెక్యులర్) పార్టీలో చేరి 2008 శాసనసభ ఎన్నికలలో జేడీఎస్ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి కె. బసవరాజ్ భీమప్ప హిట్నాల్ పై 10345 ఓట్ల మెజారిటీతో గెలిచి మూడోసారి ఎమ్మెల్యేగా ఎన్నికయ్యాడు. 

కరడి సంగన్న అమరప్ప ఆ తరువాత తిరిగి భారతీయ జనతా పార్టీలో చేరి 2013 శాసనసభ ఎన్నికలలో కొప్పల్ శాసనసభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి కె. రాఘవేంద్ర హిట్నాల్ చేతిలో 26,788 ఓట్ల తేడాతో ఓడిపోయాడు. ఆయన 2014, 2019 లోక్‌సభ ఎన్నికలలో బీజేపీ అభ్యర్థిగా పోటీ చేసి తన రెండుసార్లు లోక్‌సభ సభ్యుడిగా ఎన్నికయ్యాడు.

కరడి సంగన్న 2024 ఏప్రిల్ 16న భారతీయ జనతా పార్టీకి రాజీనామా చేసి, ఏప్రిల్ 17న భారత జాతీయ కాంగ్రెస్ పార్టీలో చేరాడు.

మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:2008 కర్ణాటక శాసనసభ్యులు
వర్గం:భారత జాతీయ కాంగ్రెస్ నాయకులు
వర్గం:వికీడేటా అంశం లేని వ్యాసాలు